钦定古今图书集成/明伦汇编/官常典/第428卷 > 塔塔统阿
## 钦定古今图书集成/明伦汇编/官常典/第428卷 > 塔塔统阿

按《元史》本传：“塔塔统阿，畏兀人也。性聪慧，善言论，深
通本国文字。乃蛮大敭可汗尊之为傅，掌其金印。及
钱糓，太祖西征乃蛮，国亡，塔塔统阿怀印逃去，俄就
擒。帝诘之曰：‘大敭人民疆土悉归于我矣，汝负印何
之’？对曰：‘臣职也，将以死守，欲求故主授之耳，安敢有
他’。帝曰：‘忠孝人也’。”问：“是印何用？对曰：‘出纳钱糓，委任
人材，一切事皆用之以为信验耳’。”帝善之，命居左右。
是后，凡有制旨，始用印章，仍命掌之。帝曰：“汝深知本
国文字乎？”塔塔统阿悉以所蕴对，称旨，遂命教太子
诸王以畏兀字书国言。太宗即位，命司内府玉玺、金
帛，命其妻吾和利氏为皇子哈剌察儿乳母，时加赐
予。塔塔统阿召诸子谕之曰：“上以汝母鞠育太子，赐
予甚厚，汝等岂宜有之。当先供太子用，有馀则可分
受。”帝闻之，顾侍臣曰：“塔塔统阿以朕所赐先供太子，
其廉介可知矣。”由是数加礼遇，以疾卒。至大三年，赠
中奉大夫，追封雁门郡公。子四人：长玉笏迷失，次力
浑迷失，次速罗海，次笃绵。玉笏迷失少有勇略。浑都
海叛于三盘，时玉笏迷失守护皇孙脱脱营垒，率其
众与浑都海战，败之。追至只必勒，适遇阿蓝荅儿，与
之合兵复战，玉笏迷失死之。力浑迷失有膂力，尝猎
于野，与众相失，遇盗三人，欲夺其衣力，浑迷失搏之，
尽仆，遂缚以还。帝召见，选力士与之角，无与敌者。帝
壮之，赐金，令备宿卫。速罗海袭父职，仍命司内府玉
玺、金帛笃绵旧事：“皇子哈剌察儿，世祖即位，从其母
入见，欲官之，以无功辞。命统宿卫，奉使辽东，卒，封雁
门郡公。子阿必实哈，陕西行省平章政事。”